rat, ut quisque legionis illius militem iugulasset, inter-
empti spoliis uteretur. Diuisa igitur omnium preda,
aduescendum, epulandumque uictrix turba consedit.
Interea ueteranus quidam ultime aetatis senio fa-
tigatus nomine Victor, ad contaminatum cedibus
locum, itineris necessitate deductus est. Dum ad
epulas pro aetatis ueneratione ab omnibus rogaretur,
requirere coepit que nam causa esset letitiae, quod
inter tot corpora inter emptorum, gaudentes, ex-
ultantesque possent milites epulari. Dictum a quo-
dam est, quod legio christianae legis studio, caere-
monias romanas, cultumque deorum pariter cum impe-
ratoriis iussionibus contemnere uoluisset, dataque
neci esset, ut discipline militaris traditus ordo
seuerius teneretur. Tunc Victor alte gemitum
trahens, grauiterque suspirans, detestatus conui-
uas, detestatusque et conuiuium, exclamat.
Heu me, qui per tot annorum miliciam, ad hanc legio-
nem militare non merui, ut bene inter tales gloriosae

